**ՀԻՄՆԱՎՈՐՈՒՄ**

Հողամասի նպատակային նշանակության փոփոխությանը համաձայնություն տալու մասին որոշման նախագծի

Նաիրի համայնքի ղեկավարին են դիմել Արտավազդ Գրիգորյանը, Սարգիս Թառանյանը և Արամ Ավագյանը Նաիրի համայնքի Պռոշյան գյուղում գտնվող, սեփականության իրավունքով իրենց պատկանող 07-053-0325-0008 կադաստրային ծածկագրի 0.1712 հա մակերեսով գյուղատնտեսական նշանակության հողամասի նպատակային նշանակությունը բնակավայրերի նշանակության բնակելի կառուցապատման կատեգորիա փոխադրելու խնդրանքով: Հիմք ընդունելով Հայաստանի Հանրապետության համայնքների /բնակավայրերի/ քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի N 1/փ-301 դրական եզրակացությունը՝ ներկայացված որոշման նախագծով առաջարկվում է փոփոխել հողամասի նպատակային նշանակությունը և արտացոլել այն Պռոշյան բնակավայրի գլխավոր հատակագծում:

**ՏԵՂԵԿԱՆՔ**

Հողամասի նպատակային նշանակությունը փոփոխելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

Արտավազդ Գրիգորյանին, Սարգիս Թառանյանին և Արամ Ավագյանին պատկանող հողամասի նպատակային նշանակությունը փոփոխելու մասին որոշման ընդունումը Նաիրի համայնքի 2023 թվականի բյուջեում ենթադրում է 11420410 դրամ եկամուտների ավելացում: